**Hojōjutsu** (捕縄術), også kjent som Torinawajutsu (捕縄術) og Nawajutsu (縄術), er en tradisjonell japansk kampkunst som ble utviklet i det 17. århundre og handler om å binde fast fanger og kriminelle ved å bruke tau. Hojōjutsu ble tradisjoneltvis lært av blant annet samurai, politiet og militæret, men idrettsutøvere innenfor kampsport kan også lære seg kunsten. Innenfor hojōutsu finnes det ulike typer knuter som kan benyttes av i ulike situasjoner og kampkunsten er kjent for å legge vekt på estetikk.

Illustrasjon av hojōjutsu hvor en mann er bundet. Tauene går rundt halsen, hendene og overkroppen hans.
Når en skal drive med hojōjutsu er det viktig at en kjenner til menneskeanatomien ettersom det å putte knuter på visse plasser på kroppen kan begrense bevegelsesfriheten til den bundede på en effektiv måte uten å skade vedkommende. Hvis personen er bundet på en riktig måte vil det også føles ubehagelig ut for vedkommende hvis hen prøver å gjøre motstand. Å ha et tau rundt halsen og overarmene kunne gjøre det vanskeligere å rømme.

Japansk bondage (shibari) var inspirert av hojōjutsu da det ble oppfunnet.

Kategorier
----------

Hojōjutsu kan bli delt opp i to hovedkategorier. Varianten i den første kategorien ble brukt til arrestasjoner hvor et tynt tau kalt «haynawa» eller «rask binding» (早縄) ble brukt. Når politiet skulle arrestere noen som gjordet motstand måtte de binde dem raskt og bruke enklere metoder. Den pågrepne ble bundet slik at tauet gikk rundt halsen, armene og resten av overkroppen. Hvis personen var mistenkt, men ikke dømt enda kunne vedkommende bli bundet fast med tau uten knuter for å spare dem fra ydmykelse ifølge historikere. Da måtte politiet holde fast i tauet og gå ved siden av personen for å holde kontroll på han eller henne siden tauet ikke hadde noen knuter. Deretter kunne vedkommende bli sendt til avhør og noen ganger torturert for å få en tilståelse. Både å bli bundet på en måte hvor tauet gikk rundt halsen og hvor det var synlige knuter ble sett som ydmykende i Japan.

Den andre hovedkategorien kalles for "honnawa" (本縄).og ble brukt i situasjoner hvor folk måtte være bundet over lengre tid som for eksempel ved transport av fanger og under henrettelser. Fanger kunne også bli utstilt slik at tilskuerne kunne se dem før henrettelsen tok sted. I denne varianten ble tykkere tau brukt for både bedre komfort og for å sikre fangen bedre.

Hvilken knute og variant som ble brukt var også avhengig av personens kjønn, alder, yrke, kriminelle handling, handikap og sosialstatus, derfor var det viktig at personen som bandt noen gjordet det riktig. Det vil si at både menn, kvinner, barn, munker, samurai, tyver også videre hadde sine særegne måter å bli bundet på.

Illustrasjon av hojōjutsu.

Litteratur
----------

* Russo, Christian. *Hojōjutsu: The Warrior's Art of the Rope.* 2016.
* Nawa, Yumio (1964). *十手捕縄の研究* *Study of the Constables use of Truncheon and Rope*.
* Nawa, Yumio (1963). *拷問刑罰史* *History of torture and punishment*. 雄山閣出版.

Se også
-------

* Bondage
* Håndjern

Referanser
----------

1. 1 2 3  «Home Page». *www.hojojutsu.org* **(engelsk)**. Besøkt 27. juli 2019.
2. 1 2 3  Echo, Kiai (2. april 2017). «Hojojutsu: Yesterday and Today by Dara Masi». *The American Judo and Jujitsu Federation* **(engelsk)**. Besøkt 27. juli 2019.
3. ↑  «What is Shibari? | Art of Contemporary Shibari». *www.artofcontemporaryshibari.com*. Arkivert fra originalen 27. juli 2019. Besøkt 27. juli 2019.
4. ↑  «What is shibari, the art of Japanese rope bondage, and how can you practice it?». *Metro* **(engelsk)**. 21. februar 2018. Besøkt 27. juli 2019.
5. ↑  Crocker, Luke (23. mars 2016). «Hojojutsu 捕縄術 The Science of Rope Arresting». *Medium* **(engelsk)**. Besøkt 27. juli 2019.
6. ↑  Crocker, Luke (23. mars 2016). «Hojojutsu 捕縄術 The Science of Rope Arresting». *Medium* **(engelsk)**. Besøkt 27. juli 2019.
7. ↑  «Hojojutsu – Classical Martial Arts Research Academy» **(engelsk)**. Besøkt 27. juli 2019.
8. ↑  «Defining the Science of Rope Arrests – Hojojutsu (Part 3)». *Classical Martial Arts Research Academy* **(engelsk)**. 14. juli 2014. Besøkt 27. juli 2019.
9. ↑  *www.amazon.com*. Besøkt 27. juli 2019.  Manglende eller tom `|tittel=` (hjelp)
10. ↑  «Hojojutsu». *www.goodreads.com*. Besøkt 27. juli 2019.
11. ↑  Bergborg (8. januar 2014). «Nawa Yumio: "Jitte Torinawa No Kenkyuu" (1964), and the dvd:s "Onna Hankacho" I and II». *Kinbaku Books* **(svensk)**. Besøkt 27. juli 2019.
12. ↑  Bergborg (20. august 2014). «Nawa Yumio: History of torture and punishment 拷問刑罰史 (1963)». *Kinbaku Books* **(svensk)**. Besøkt 27. juli 2019.

Eksterne lenker
---------------

* *Hojōjutsu typer* Arkivert 4. juni 2013 hos Wayback Machine. *Besøkt 27.07.19*
* *Bilder av hojōjutsu* *Besøkt 27.07.19*
* *Hojōjutsu demonstrasjonsvideo 1* *Besøkt 27.07.19*
* *Hojōjutsu demonstrasjonsvideo 2* *Besøkt 27.07.19*
* *Hojōjutsu demonstrasjonsvideo 3* *Besøkt 27.07.19*